SENTENZA TAL-QORTI TAL-ĠUSTIZZJA26 ta' Jannar 1993 (*)"Talba għal deċiżjoni preliminari skond l-Artikolu 177 tat-Trattat KEE - Kundizzjonijiet"Fil-kawżi magħquda C-320/90, C-321/90 u C-322/90_li
għandhom bħala suġġett talbiet indirizzati lill-Qorti tal-Ġustizzja,
b'applikazzjoni ta' l-Artikolu 177 tat-Trattat KEE, mill-Pretura di
Frascati (l-Italja), intiżi li jiksbu, fil-kawżi pendenti quddiem din
il-qorti fl-ismijietTelemarsicabruzzo SpAvsCircostel, il-Ministero delle Poste e Telecomunicazioni u l-Ministero della Difesa_u
Telaltitalia SrlvsCircostel, il-Ministero delle Poste e Telecomunicazioni u l-Ministero della Difesa_u Telelazio SpAvsCircostel, il-Ministero delle Poste e Telecomunicazioni u l-Ministero della Difesa_deċiżjoni
preliminari dwar l-interpretazzjoni ta' l-Artikoli 85, 86 u 90
tat-Trattat KEE, fir-rigward ta' l-aġir tal-Gvern Taljan fil-qasam ta'
l-assenjazzjoni ta' kanali UHF intiżi għal xandiriet televiżivi,
IL-QORTI TAL-ĠUSTIZZJAkomposta
minn O. Due, President, C.N. Kakouris, G.C. Rodríguez Iglesias, M.
Zuleeg u J.L. Murray, Presidenti ta' Awla, J.F. Mancini, R.Joliet, F.A.
Schockweiler, J.C. Moitinho de Almeida, F.Grévisse, M. Díez de Velasco,
P.J.G. Kapteyn u D.A.O. Edward, Imħallfin_Avukat Ġenerali: C. Gulmann_Reġistratur: H. A. Rühl, Amministratur Prinċipaliwara li rat l-osservazzjonijiet bil-miktub ippreżentati:–        għall-kumpannija Telemarsicabruzzo SpA, minn Giorgio Rubini, Avukat fi Frascati–        għall-Kumpannija
Telelazio SpA, minn Fabrizio Paoletti, Avukat ma l-Avukatura ta' Ruma_–        għall-Gvern
Taljan, mill-Professur Luigi Ferrari Bravo, Kap tal-Kontenzjuż
Diplomatiku tal-Ministeru ta' l-Affarijiet Barranin, bħala aġent,
assistit minn Sergio Laporta, avvocato dello Stato_–        għall-Kummissjoni
tal-Komunitajiet Ewropej, minn Enrico Traversa, membru tas-Servizz
Ġuridiku, bħala aġentwara li rati r-rapport tas-seduta_wara li semgħet l-osservazzjonijiet orali tal-Gvern Taljan u tal-Kummissjoni fis-seduta tad-9 ta' Ġunju 1992_wara li semgħet
il-konklużjonijiet ta' l-Avukat Generali, ippreżentati fis-seduta tas-6 ta' Ottubru 1992_tagħti l-preżentiSentenza1        Permezz
ta' digrieti ta' l-4 ta' Settembru 1990, li waslu fil-Qorti
tal-Ġustizzja fit-22 ta' Ottubru 1990, il-Vice Pretore di Frascati
(l-Italja), ressaq, skond l-Artikolu 177 tat-Trattat KEE, żewġ domandi
preliminari dwar l-interpretazzjoni tad-dispożizzjonijiet tat-Trattat
fil-qassam tal-kompetizzjoni, sabiex tiġi evalwata l-kompatibbiltà
mad-dritt Komunitarju ta' ċerti aspetti ta' sistema nazzjonali ta' qsim
ta' frekwenzi għal benefiċċju tas-servizz ta' xandir televiżiv.2        Dawn
id-domandi tqajmu fil-kuntest ta' kawżi bejn, rispettivament,
il-kumpanniji Telemarsicabruzzo, Telealtalia u Telelazio, sidien ta'
emittenti ta' xandir televiżiv, u Circostel (Circolo Costruzioni
Telegrafiche e Telefoniche di Roma, Dipartiment tal-Kostruzzjoni
tan-netwerkejiet telegrafiċi u telefoniċi ta' Ruma), il-Ministeru
tal-Posta u tat-Telekomunikazzjonijiet, u l-Ministeru tad-Difiża.3        Sabiex
jispjega dawn id-domandi, il-Vice Pretore di Frascati, fil-kawżi
C-320/90 u C-322/90, wara li kkwota l-kliem ta' l-Artikolu 86
tat-Trattat KE, jillimita ruħu li jsostni li din id-dispożizzjoni
tipprojbixxi kull forma ta' monopolju.
Fil-kawża C-321/90, il-qorti
nazzjonali żżid li tqajmet quddiemha problema ta' kompetenza.
Hija tqis
madankollu li, minħabba s-supremazija tad-dritt Komunitarju, din
l-eċċezzjoni ma tistax tiġi eżaminata minnha qabel ma tkun għamlet
domandi preliminari lill-Qorti tal-Ġustizzja.
Hija tippreċiża, barra
minn hekk, li, anki jekk hija inkompetenti, dawn id-domandi huma
ġġustifikati għal motivi ta' ekonomija ta' proċedura.4        Id-domandi
preliminari, magħmula mill-Vice Pretore di Frascat, huma fformulati kif
ġej:"1)      Il-fatt
li l-Gvern Taljan irriżserva għalih l-użu ta' ċerti kanali għax-xandir
televiżiv, billi impedixxa li s-settur privat ikun jista' jiddisponi
minn dawn il-kanali, li huma inklużi bejn il-frekwenzi 67 u 99 UHF, u
b'mod partikolari l-kanali 67, 68 u 69, mingħajr ma jħabbar regoli ta'
koordinazzjoni fuq l-użu ta' dawn il-kanali, jikkostitwixxi ksur ta'
l-Artikoli 85(3) u 86 tat-Trattat?2)      Tali aġir huwa kompatibbli mat-Trattat ta' Ruma u mar-regoli dwar il-kompetizzjoni?"5        Il-Kummissjoni
tosserva, qabel kollox, li d-digrieti ta' rinviju huma partikolarment
lakonici u nieqsa minn preċiżazzjonijiet dwar l-elementi ta' fatt u ta'
dritt li jippermettu li jiġi identifikat l-għan tad-domandi magħmula, u
għaldaqstant li jinftehmu s-sens u l-portata tagħhom.6        Hemm
lok li tiġi mfakkra li n-neċessità li wieħed jasal għal
interpretazzjoni tad-dritt Komunitarju li tkun utli għall-qorti
nazzjonali teħtieġ li din jiddefinixxi l-kuntest fattwali u
regolamentari li fihom jidħlu d-domandi li hija tagħmel jew li almenu
tispjega ċ-ċirkustanzi fattwali li fuqhom dawn id-domandi huma bbażati.7        Dawn
l-eżiġenzi huma applikabbli b'mod partikolari fil-qasam
tal-kompetizzjoni li huwa kkaratterizzat minn sitwazzjonijiet ta' fatt u
ta' dritt kumplessi.8        Issa, id-digrieti ta' rinviju ma fihom ebda indikazzjoni f'dan ir-rigward.9        Ċertament,
l-inkartament mibgħut mill-qorti nazzjonali u l-osservazzjonijiet
bil-miktub ipprovdew ċerta informazzjoni lill-Qorti tal-Ġustizzja, kif
jirriżulta mir-rapport tas-seduta, kif ukoll l-osservazzjonijet
ippreżentati mill-partijiet fis-seduta.
Madankollu, din hija
frammentarja u ma tippermettix lill-Qorti tal-Ġustizzja, minħabba nuqqas
ta' konoxxenza suffiċjenti tal-fatti li wasslu għall-kawża prinċipali,
tintepreta r-regoli Komunitarji tal-kompetizzjoni fir-rigward
tas-sitwazzjoni li hija s-suġġett tal-kawża, kif qed titlobha tagħmel
il-qorti nazzjonali.10      F'dawn
iċ-ċirkustanzi, m'hemmx lok li tingħata deċiżjoni fuq id-domandi
magħmula mill-Vice Pretore di Frascati. Fuq l-ispejjeż11      L-ispejjeż
sostnuti mill-Gvern Taljan u mill-Kummissjoni tal-Komunitajiet Ewropej,
li ssottomettew osservazzjonijiet lill-Qorti tal-Ġustizzja, ma jistgħux
jitħallsu lura. Peress li l-proċedura għandha, fir-rigward
tal-partijiet fil-kawża prinċipali, in-natura ta' kwistjoni mqajma
quddiem il-qorti tar-rinviju, hija din il-qorti li tiddeċiedi fuq
l-ispejjeż.
Għal dawn il-motivi, IL-QORTI TAL-ĠUSTIZZJA_fid-dawl tad-domandi magħmula lilha mill-Vice Pretore di Frascati, permezz ta' digrieti ta' l-4 ta' Settembru, tiddikjara:M'hemmx lok li tingħata deċiżjoni fuq id-domandi magħmula.DueKakourisRodríguez IglesiasZuleegMurrayManciniJolietSchockweilerMoitinho de AlmeidaGrévisseDíez de VelascoKapteynEdwardMogħtija fil-Qorti bil-miftuħ fil-Lussemburgu, fis-26 ta' Jannar 1993J. G. Giraud       O. DueReġistratur       President* Lingwa tal-kawża: it-Taljan.